
                                                                                      Anexa nr.3 la HCL nr.________/2026


Nr. ............ / ...........................
CONTRACT DE ÎNCHIRIERE – model cadru
pentru suprafeţele cu destinaţie de locuinţă construite prin A.N.L. în vederea închirierii din Baia Mare, imobilul situat pe str. .................................. nr. .................
I. PĂRȚILE CONTRACTULUI 
Municipiul Baia Mare, CUI 3627692, cu sediul în Baia Mare, str. Gheorghe Şincai nr. 37, reprezentat de domnul .................................., Primarului Municipiului Baia Mare în calitate de LOCATOR
şi
Doamna / Domnul .................................. cu domiciliul în ................, str. .......... nr. ...., ap. ...., jud. Maramureș, legitimat/ă cu CI seria ..... nr. ........., C.N.P. ............, tel. ............, în calitate de LOCATAR / CHIRIAȘ

a intervenit prezentul contract de închiriere în baza Hotărârii nr................. a Consiliului Local Baia Mare.
II.OBIECTUL ÎNCHIRIEII

2.1 Obiectul contractului îl constituie închirierea unei locuințe de tip ANL situată în Municipiul Baia Mare, județul Maramureș, str. ....................... nr. ......., sc. ...., et. ..., ap. ....., compusă din ....... camere/ă și dependințe, cu suprafața desfășurată construită de ........... mp, conform C.F. nr. ...................................

2.2  Predarea-primirea locuinței se va face în baza unui proces-verbal, ce constituie anexa  la prezentul contract.

2.3  Locuința care face obiectul închirierii va fi folosită exclusiv de locatarul care a primit locuința și de membrii familiei acestuia. 

2.4  Primul în calitate de locator închiriează, iar al doilea, în calitate de locatar / chiriaş ia cu chirie locuinţa din Baia Mare, str. ....................... nr. ......., sc. ...., et. ..., ap. ....., judeţul Maramureş, compusă din: .... camere/ă şi dependinţe cu suprafaţa desfăşurată construită de ......... mp. 

2.5  Locuinţa care face obiectul închirierii va fi folosită de chiriaş şi familia sa, compusă din: 

.................................. – chiriaș;
.................................  –soț/ soție

................................. – fiu / fiică

2.6 Locuinţa descrisă la cap. II punctul 2.1 se predă în stare de folosinţă cu instalaţiile şi inventarul prevăzute în procesul verbal de predare-primire încheiat între subsemnaţii, care face parte integrantă din prezentul contract.

III. DURATA ÎNCHIRIERII

3.1 Contractul de închiriere se încheie pe o perioadă de 5 ani, începând cu data de ................ și până la data de ................. .

3.2 La expirarea termenului contractul de închiriere poate fi prelungit cu acordul ambelor părţi.
3.3 După expirarea perioadei contractuale inițiale prelungirea contractului de închiriere se face, succesiv, pe perioade de câte 5 ani, conform art. 8, alin (4) și alin. (5) din Legea 152/1998.

3.4 În cazul în care părțile nu convin prelungirea contractului de închiriere, locatarul este obligat sa predea locuința pe baza de proces verbal de predare-primire, liberă de orice sarcini și în stare normală de folosință.
IV. CHIRIA AFERENTĂ LOCUINȚEI CE FACE OBIECTUL CONTRACTULUI
4.1 Chiria lunară este de ....................... lei şi a fost calculată conform prevederilor din Legea nr.152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare,  H.G. nr. 1174 din 28 octombrie 2021 privind modificarea şi completarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001 ţinându-se seama de vârsta chiriaşilor şi veniturile pe membru de familie. 

4.2 Chiria lunară se recalculează anual, în condiiţiile prevederilor Legii nr.152 din 15 iulie 1998, republicată, cu modificările şi completările ulterioare, respectiv acestea se actualizează anual cu Indicele Prețurilor de Consum comunicată de I.N.S., pentru toţi titularii de contract.  

4.3 Chiria lunară se datorează începând cu data de ..................... şi se achită în contul locatorului: RO12TREZ43621A300530XXXX deschis la Trezoreria Baia Mare, beneficiar Municipiul Baia Mare sau la casieriile situate în Baia Mare str. Vasile Lucaciu nr.2, Str. Gheorghe Șincai nr.37, Bd. Independenței nr. 2C și Aleea Școlii nr.1 până la data de 25 a fiecărei luni, pentru luna în curs.

4.4 Pe durata închirierii, cuantumul chiriei  se va modifica  în situaţia emiterii unor acte normative cu privire la chirii (Lege, O.G, O.U.G., H.G. sau H.C.L.)

4.5 Valoarea chiriei se poate modifica în următoarele situații:

a) La actualizarea anuală a cuantumului chiriei, prevăzută de legea locuințelor ANL, în funcție de veniturile nete pe membru de familie ale titularului contractului de închiriere, realizate în ultimele 12 luni;

b) În alte condiții prevăzute de lege.

4.6 Orice modificare a cuantumului chiriei se va realiza prin act adițional la contractul de închiriere și va intra în vigoare la data prevăzută de actul normativ.

4.7 Neplata la termen a chiriei atrage o penalizare de 0,05% asupra sumei datorate, pentru fiecare zi de întârziere, începând cu prima zi care urmează aceleia când suma a devenit exigibilă, fără ca majorarea să poată depăşi totalul chiriei restante.

4.8 Potrivit art.1523 Cod Civil, debitorul se află de drept în întârziere la împlinirea termenului scadent  de plată a chiriei şi utilităţilor. 

4.9 Locatarul este obligat la plata chiriei prevăzută în contract, a utilităților,  a cheltuielilor ce decurg din folosirea părților și instalațiilor comune ale clădirii și a cheltuielilor de întreținere până la data eliberării efective a locuinței, precum și la repararea prejudiciilor de orice natură cauzate locatorului până la acea dată.

4.10 Pentru orice întârziere în plată, executarea silită a chiriaşului se va face pe baza

prezentului contract, ce constituie titlu executoriu, prin înregistrarea la organul fiscal.
V. OBLIGAȚIILE PĂRȚILOR PRIVIND FOLOSIREA ȘI ÎNTREȚINEREA SPAȚIILOR CARE FAC OBIECTUL CONTRACTULUI 
A) Locatorul se obligă:
-să predea chiriaşului locuinţa în stare normală de folosinţă;

-să ia măsuri pentru repararea şi menţinerea în stare de funcţionalitate şi siguranţă în exploatare a clădirii pe toată durata închirierii locuinţei;

-să întreţină în bune condiţii elementele structurii de rezistenţă a clădirii, elementele de construcţie exterioare ale clădirii (acoperiş, faţadă, împrejmuiri, pavimente, scări exterioare), curţi şi grădini; să întreţină în bune condiţii instalaţiile comune proprii clădirii (instalaţii de alimentare cu apă, de canalizare, instalaţii de încălzire centrală şi preparare a apei calde, instalaţii electrice şi de gaze, centrale termice).

B) Locatarul / chiriaşul se obligă:
1) să plătească integral, în cuantumul şi la termenele prevăzute prin contract, chiria lunară, precum şi orice alte obligaţii de plată;

2) să efectueze lucrările de întreţinere, reparaţiile sau înlocuirea elementelor de construcţii şi instalaţii din folosinţa exclusivă;

3) să repare sau să înlocuiască elementele de construcţii şi instalaţii deteriorate din folosinţă comună ca urmare a folosirii lor necorespunzătoare, indiferent dacă acestea sunt în interiorul sau exteriorul clădirii. Dacă persoanele care au produs degradarea nu sunt identificate, atunci cheltuielile de reparaţii vor fi suportate de cei care au acces sau folosesc în comun elementele de construcţii, instalaţii, obiectele şi dotările aferente;

4) să nu efectueze în nici un fel lucrări de construcţii, investiţii, modernizări, amenajări, demolări, înlocuiri sau alte operaţiuni de acest gen ce ar putea afecta în vreun fel funcţionalitatea sau structura de rezistenţă, aspectul arhitectural sau interiorul spaţiului închiriat, fără acordul scris al locatorului precum şi fără avizele şi autorizaţiile prevăzute de lege;

5) să asigure curăţenia şi igenizarea în interiorul locuinţei şi la părţile de folosinţă comună pe toata durata contractului de închiriere;

6) să achite lunar obligaţiile ce-i revin din utilitățile și cheltuielile comune calculate  de  administrator  conform  actelor  normative  în  vigoare ( încălzire, apă  caldă  menajeră, apă  canal, energie electrică, spaţii  de  folosinţă  comună, curăţenie  spaţii  comune;

7) să respecte cu stricteţe destinaţia imobilului închiriat, normele igienico-sanitare, de pază, de prevenire şi stingere a incendiilor, precum şi alte dispoziţii legale în vigoare, răspunzând pentru orice fel de pagube produse din cauza sa;

8) să permită reprezentanţilor locatorului să controleze periodic modul cum este folosit şi întreţinut spaţiul închiriat;

9) la încetarea / rezilierea contractului, indiferent de cauză, chiriaşul se obligă să elibereze imediat spaţiul şi să-l predea locatorului în stare perfectă de funcţionare, neocupat, curat, igienizat şi liber de orice fel de sarcini / sau obligaţii, împreună cu inventarul primit, pe bază de proces verbal de predare/primire;

10) să nu efectueze, fără acordul locatorului, nici o modificare în structura interioară a suprafeţei locative închiriate.

11) să notifice locatorului dobândirea în proprietate de către el şi/sau de către ceilalţi membrii de familie cu care locuieşte împreună, a unei locuinţe, în termen de 30 zile de la data dobândirii;

12) să locuiască efectiv în locuință închiriată fără a o lăsa nefolosită o perioadă mai mare de 3 luni;

13) sa nu cedeze/subînchirieze dreptul de folosință a locuinței închiriate altor persoane 

14) să predea la mutare locatorului locuinţa în stare de folosinţă şi curaţenie şi cu obiectele de inventar trecute în procesul verbal de predare-primire întocmit la preluarea locuinţei

15) conform prevederilor art. 8 alin. (9¹) din legea nr.152/1998 privind înființarea Agenției Naționale pentru Locuințe,  chiriașul are obligația de a prezenta documente din care să rezulte venitul mediu net lunar pe membru de familie, în termenul stabilit de administratorii locuinţelor pentru calcularea cuantumului chiriei sau pentru actualizarea anuală a chiriei realizată în condiţiile legii, în caz contrar, chiria calculată potrivit prevederilor alin. (7) se ponderează cu coeficienţii prevăzuţi la alin. (8) şi (8¹), fără a se aplica coeficientul de ponderare de la alin. (9) şi prevederile alin. (9¹);

16) să încheie contracte cu furnizorii de utilități în termen de 25 zile de la semnarea procesului verbal de predare-primire a locuinței; 
17) conform art.14 din Legii nr. 64/2008, privind funcţionarea în condiţii de siguranţă a instalaţiilor sub presiune, instalaţiilor de ridicat şi a aparatelor consumatoare de combustibil – republicată, să ia măsurile necesare şi să se asigure că instalaţia/echipamentul este utilizată/utilizat în condiţii de siguranţă, prin efectuarea reviziilor, reparaţiilor, întreţinerii de către persoane autorizate, conform documentaţiilor şi prescripţiilor tehnice.
VI.  NULITATEA ȘI REZILIEREA CONTRACTULUI 
6.1 Rezilierea contractului de închiriere înainte de termenul stabilit se face la:
a) Cererea locatarului/chiriaşului, cu condiţia notificării prealabile într-un termen minim de 60 de zile.

b) Cererea locatorului atunci când:

-locatarul/chiriaşul nu a achitat chiria cel putin 3 luni consecutive;
-locatarul/chiriaşul a pricinuit numeroase stricăciuni locuinţei, clădirii unde este situată aceasta, instalaţiilor, precum şi oricăror alte bunuri aferente lor sau dacă înstrăinează fără drept părţi ale acestora;

-locatarul/chiriaşul are un comportament care face imposibilă convieţuirea sau impiedică folosirea normală a locuinţei sau dacă există înregistrate la Municipiul Baia Mare mai mult de două sesizări privind deranjarea liniștii și ordinii în imobil constatate și  sancționate de către Poliția Locală Baia Mare;
-locatarul/chiriaşul nu a  respectat obligațiile prevăzute la cap.V, lit. B) pct. 16 din prezentul contract;
-locatarul/chiriaşul nu a respectat clauzele contractuale.
c) La cererea locatorului atunci când locatarul/chiriaşul nu şi-a achitat obligaţiile ce-i revin din utilitățile / cheltuielile comune pe o perioadă de 3 luni, dacă acestea au fost stabilite prin contractul de închiriere în sarcina locatarului/chiriaşului.

d) Pentru orice întârziere în plată, executarea silită a chiriaşului se va face pe baza prezentului contract, ce constituie titlu executoriu, prin înregistrarea la organul fiscal.

Prezentul contract de închiriere se va înregistra la organul fiscal competent devenind titlu executoriu pentru plata chiriei și în privința obligației de restituire a locuinței în conformitate cu prevederile art.1798 și art.1809 Cod Civil.

e) Locatarul/chiriașul este obligat la plata chiriei și a utilităților până la data executării efective a evacuării.
6.2 Contractul de  închiriere este nul de drept în situaţia în care titularul subînchiriază  locuinţa altor persoane.

VII. ALTE CLAUZE CONVENITE ÎNTRE PĂRȚI 
Locatarul/chiriaşul se obligă să renunţe la contractul de închiriere, să elibereze şi să predea locuinţa în următoarele situaţii:

1. dacă nu achită chiria;
2. dacă nu achită utilitățile / taxele comunale  lunare stabilite de Municipiul Baia Mare astfel:

a) după numărul persoanelor care locuiesc efectiv în imobil: consumul de apă şi canalizarea, consumul de apă caldă menajeră, curentul electric aferent părţilor comune, cheltuielile pentru ridicarea reziduurilor şi a gunoaielor menajere, cheltuielile pentru curăţenie;

b) încălzirea apartamentului calculată proporţional cu suprafaţa locativă închiriată în lunile când aceasta se furnizează;

3. cedarea contractului de închiriere unor terţe persoane, schimbarea spaţiului fără aprobarea proprietarului sau cazarea altor persoane în locuinţă mai mult de 5 zile;

4. nerespectarea ordinei şi liniştii în interiorul imobilului şi a locuinţei sau comportamentul care face imposibilă convieţuirea cu restul locatarilor din imobil;
5. nu asigură curăţenia şi igienizarea în interiorul locuinţei şi la părţile de folosinţă comună şi nu contribuie la salubrizarea zonei adiacente blocului, depozitând deșeuri menajere în alte locuri decât cele special amenajate. 

Locatarul/chiriaşul renunţă la notificarea prevăzută la art.1038 Noul Cod de Procedură Civilă şi recunoaşte dreptul locatorului de a recurge imediat la procedura evacuării prevăzută la cap.2 din titlul XI, Noul Cod de Procedură Civilă, dacă locaţiunea încetează din orice motive, iar dreptul locatarului/chiriaşului este socotit stins.
Nerespectarea de către locatar/chiriaș a prevederilor din contract precum și întârzierea plăților (chirie, utilități / taxe comunale) cu mai mult de 90 de zile atrage rezilierea de drept a contractului, fără punerea în întârziere și fără nici o altă formalitate.
VIII DISPOZIȚII SPECIALE

8.1 Forţa majoră exonerează părţile contractante de îndeplinirea parţială sau totală a obligaţiilor ce le revin, conform prevederilor prezentului contract.

8.2 Orice notificări sau comunicări adresate chiriaşului, ce vizează executarea contractului, vor fi făcute de locator, fie la adresa imobilului în care se află spaţiul închiriat, fie la domiciliul chiriaşului. Comunicările adresate locatorului vor fi făcute de chiriaş la sediul social al locatorului.

8.3 Prezentul contract se completează cu dispoziţiile cuprinse în actele normative în vigoare pe durata desfăşurării sale. De asemenea, fac parte integrantă din contract anexele, precum şi toate actele adiţionale, valabil semnate de părţi.

8.4 Pentru orice modificare sau completare a prezentului contract este necesar acordul scris al tuturor părţilor.

8.5  Nerespectarea de către chiriaș a prevederilor prevăzute la cap. IV, pct. 4.9, cap. VI, pct. 6.1, lit. b-c și cap. VII din prezentul, duce la rezilierea contractului de plin drept, fără vreo altă formalitate și fără intervenția instituției de judecată.
8.6 Eventualele litigii generate de neexecutarea, executarea necorespunzătoare sau cu întârziere a prezentului contract se vor soluţiona pe cale amiabilă. Dacă acest lucru nu este posibil, competenţa revine instanţei judecătoreşti de drept comun.
Prezentul contract s-a încheiat în 2 exemplare câte unul pentru fiecare parte.

    LOCATAR / CHIRIAŞ,                                                                                  

Primarul Municipiului Baia Mare

                                                ..................................
..................................
Dir. Ex. Direcţia Economică
..................................

Dir. Ex. Direcţia Patrimoniu
..................................
Vizat legalitate
..................................
Şef Serviciu Contracte Imobiliare
..................................
Întocmit

..................................

